सारावली
कल्याणवर्म द्वारा विरचित सारावली ज्योतिष शास्त्र का एक महत्वपूर्ण ग्रन्थ है। अह ज्योतिष के त्रिस्कन्ध में से होरा स्कन्ध के अन्तर्गत आता है। ग्रन्थकार ने अपने जन्म स्थान एवं ग्रन्थ रचनाकाल के विषय में स्पष्ट रूप में कुछ भी निर्देशित नहीं किया है, परन्तु कुछ श्लोकों के आधार पर पता चलता है कि देवग्राम नगर निवासी श्रीमद् व्याघ्रपदीश्वर कल्याणवर्मा इस प्रस्तुत ग्रन्थ के रचयिता हैं। अतः व्याघ्रपदीश्वर शब्द से ग्रन्थकार बघेल वंशीय सिद्ध होते हैं। इस ग्रन्थ में कुल 54 अध्याय हैं, जिनमें फलित ज्योतिष से जुड़े मूलभूत तत्त्वों का उल्लेख छन्दोबद्ध तरीके से अत्यन्त सरलतया किया गया है। वस्तुतः ज्योतिष शास्त्र का मुख्य उद्देश्य शुभ-अशुभ फलों का प्रतिपादन ही है । इस ग्रन्थ में फलादेश में उपयोगी राजयोगादि का उल्लेख है, जिनकी सहायता से गणक सरलतापूर्वक फलादेश करने में समर्थ होते हैं। ग्रन्थ के शास्त्रावतार संज्ञक प्रथम अध्याय का आरम्भ ज्योतिष के अष्टादश प्रवर्तक आचार्यों में अग्रगण्य भगवान सूर्यनारायण की स्तुति से हुआ है , तत्पश्चात होराशब्दार्थचिन्तादि 53 अध्यायों में ग्रन्थ आबद्ध हैं। सारावली मे ज्योतिष का जो रूप प्रस्तुत किया गया है, उसके द्वारा हमें पूर्ण रूप से भूत काल वर्तमान काल और भविष्य काल का ज्ञान करने मे कोई परेशानी नही होती है।ज्योतिष की जानकारी के लिये सारावली मे कल्याण वर्मा ने जो कथन अपनी लेखनी से संवत १२४५ मे (आज से ८२० साल पहले) किया था, वह आज भी देश काल और परिस्थिति के अनुसार शत प्रतिशत खरा उतरता है। इनके द्वारा लिखे गये ग्रंथ सारावली मे ५४ अध्यायों जो भी ज्योतिष मे है, सब कुछ लिख दिया गया है, और जो लिखा है वह ऐसा लगता है कि वह भी आज को ही देख्कर लिखा गया है, भले ही यह सारावली अन्य देश, काल, और परिस्थिति के अनुरूप सही मिले, पर भारतीय परिस्थितियों मे यह पूरी तरह से फलादेश करने पर सही उतरता है। इस ग्रंथ में हर वैदिक ग्रंथ की तरह पहले अध्याय में मंगलाचरण का समावेश किया गया है और दूसरे अध्याय से ज्योतिष की हर राह को बताया गया है। इनके द्वारा लिखी गई सारावली का सूक्ष्म विवरण इस प्रकार से है:- १. मंगलाचरण २. मस्तक पर लिखी गयी विधाता द्वारा अक्षर पंक्ति को पढने की सामर्थ्य,होरा शब्द की उतपत्ति,होरा शब्दार्थ,जातक और होरा में अभेद,होरा शास्त्र की आवश्यक्ता. ३. १२ राशियों के नाम, राशियों के स्वरूप, कालपुरुष के अवयव, अवयवों का प्रयोजन, १२ राशियों के नामांतर, राशि के पर्याय, मण्डल व चक्रार्ध स्वामी, चक्रार्ध स्वामी के अनुसार फल, १२ राशियों के स्वामी और नवांशधिपति, स्पष्टार्थ स्वामी चक्र, स्पष्टार्थ नवांश चक्र, भवनाधिप के बिना फलादेश नही होता, वर्गोत्तम नवांश तथा द्वादशांश का वर्णन, द्रेष्कांण एवं होरा स्वामी, स्पष्टार्थ द्रेष्काण चक्र, स्पष्टार्थ होरा चक्र, त्रिशांश के स्वामी, स्पष्टार्थ त्रिशांश चक्र, सप्तमांश के स्वामी, स्पष्टार्थ सप्तमांश चक्र, राशियों मे वर्ग भेद संख्या का ज्ञान, वर्ग भेद का आनयन, राशियों की क्रूराक्रूरादि पुरुष, स्त्री, चर, स्थिर, द्विस्वभाव, तथा गण्डान्त संज्ञायें, गण्डान्त में जायमान का फल, राशियों की दिशा व फल, कौन कौन राशि किस दिशा व समय मे बली, राशियों की दिन रात्रि पॄष्ठोदयादि संज्ञा, राशियों का बल, १२ भावों के नाम, १२ भावों के नामान्तर, चतुरस्त्र, केंद्रादि संज्ञा, चतुर्थ व दसम के नामान्तर, नवम, सप्तम, पंचम के नामान्तर, ६, ३, १२, २, भावों के नामान्तर, फणफर, आपोक्लिम सज्ञा, उपचय और अनुपचय संज्ञा, ग्रहों की मूल त्रिकोण राशि, उच्च नीचादि ज्ञान, राशियों की ह्रस्व, दीर्घ, मध्योदय संज्ञा, ह्रस्वोदयादि का फल, राशियों का प्लव व प्रयोजन, राशियोम के वर्ण तथा प्रयोजन. ४. कालपुरुष के आत्मादि विभाग, आत्मादि का प्रयोजन, द्रेष्काणवश कालावयवों की उतपत्ति, लगन के आधार पर वाम, दक्षिण अंग तथा निर्बल सबल संज्ञा, लग्न द्रेष्काणवश कालावयव का ज्ञान, अंग का प्रयोजन, ग्रहों के राजत्वादि अधिकार व प्रयोजन, कौन ग्रह किस दिशा का स्वामी, ग्रहों की शुभ पाप संज्ञा, सूर्य, चन्द्र, बुध, मंगल के नामान्तर, गुरु, शुक्र, शनि के नामान्तर, सूर्यादि ग्रहों के वर्ण और अधिदेवता, अधिदेवताओं का प्रयोजन, ग्रहों की पुरुष, स्त्री, नपुंसक, तथा विप्रादि संज्ञा एवं तत्वों के अधिपति, ग्रहों के रस तथा स्थान, ग्रहों के वस्त्र तथा धातु, काल एवं ॠतुओं के स्वामी ग्रह, कालाधिपति प्रयोजन, वेदों के अधिपति, लोक स्वामी ग्रह, सूर्य, चन्द्र, मंगल, बुध, गुरु, शुक्र, शनि का स्वरूप और गुण, नैसर्गिक मित्र, शत्रु और सम का ज्ञान, ग्रहों के तत्कालिक 